ออมสินออก 2 แคมเปญดึงเงินฝาก
ธนาคารออมสิน ออกเงินฝากประจำพิเศษ 5 เดือน-เผื่อเรียก 109 วัน ดอกเบี้ย2.85-3.40%
8 พ.ค. 2555

ธนาคารออมสิน ออกเงินฝากประจำพิเศษ 5 เดือน-เผื่อเรียก 109 วัน ดอกเบี้ย2.85-3.40%
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารนำเสนอเงินฝากเพื่อเพิ่มทางเลือกในการออม 2 ทางเลือก ได้แก่ เงินฝากประจำ 5 เดือน อัตราดอกเบี้ยร้อยละ 3.40 ต่อปี และ เงินฝากเผื่อเรียกพิเศษ 109 วัน อัตราดอกเบี้ยร้อยละ 2.85 ต่อปี โดยเริ่มเปิดรับฝากตั้งแต่วันที่ 8 พฤษภาคม ถึงวันที่ 30 มิถุนายน 2555 นี้เท่านั้น 
สำหรับเงินฝากทั้ง 2 ประเภทนี้ เปิดรับฝากเฉพาะบุคคลธรรมดาที่มีอายุตั้งแต่ 7 ปีขึ้นไปและนิติบุคคลทุกประเภท โดยกำหนดเปิดบัญชีขั้นต่ำ 10,000 บาท ฝากเพิ่มครั้งละไม่ต่ำกว่า 1,000 บาท คำนวณดอกเบี้ยเป็นรายวันนับตั้งแต่วันที่ฝาก แต่ เงินฝากแบบเผื่อเรียกพิเศษ 109 วัน ผู้ฝากสามารถถอนเงินจากบัญชีเท่าไรก็ได้ ซึ่งหากถอนหรือปิดบัญชีก่อนครบกำหนด จำนวนเงินที่ถอนจะได้รับดอกเบี้ยร้อยละ 0.75 ต่อปี และเงินฝากประเภทนี้ผู้ฝากที่เป็นบุคคลธรรมดาจะได้รับยกเว้นภาษีอีกด้วย  
ขณะที่ เงินฝากประจำ 5 เดือน หากถอนก่อนครบกำหนดโดยฝากถึง 3 เดือนแต่ไม่ครบระยะเวลา 5 เดือน จะได้รับดอกเบี้ยในอัตราเงินฝากเผื่อเรียก ณ วันถอน พร้อมหักภาษี ณ ที่จ่าย ตามประกาศกรมสรรพากรและต้องมีบัญชีเงินฝากเผื่อเรียก